O‘zbekiston Ta’lim bo‘yicha global sheriklik xalqaro tashkilotining 50 mln dollarlik grantiga ega bo‘ldi

O‘zbekiston hukumati Ta’lim bo‘yicha global sheriklik xalqaro tashkilotining 49,9 million dollarlik grantiga ega bo‘ldi. Bu haqda grant ma’muri bo‘lgan Jahon banki vakolatxonasiga tayanib, Gazeta.uz xabar berdi.

Grant mablag‘i respublikadagi maktabgacha va o‘rta ta’lim muassasalarini jihozlash, maxsus ta’limga ehtiyoji bo‘lgan bolalarni o‘qitish va o‘qituvchilar malakasini oshirishga yo‘naltiriladi.
Ta’lim bo‘yicha global sheriklik tashkiloti 2002-yilda dunyoning turli burchaklaridagi bolalarni sifatli ta’limga jalb etish bo‘yicha ko‘p tomonlama hamkorlikni yaratish maqsadida tuzilgan.